**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. június 2. 16:00

Jelenlévők: 9 fő

Mandátummal rendelkezik: 7 fő

Az EB képviseletében: Hegedüs Huba

Az Ellenőrző Bizottság megállapította, hogy az ülés határozatképes.

Jegyzőkönyvvezető: Hunya Gréta

A napirend előzetesen kiküldésre került, melyet az elnökség egyhangúlag elfogadott.

Márkus Mariann az ülést 16:05-kor megnyitotta.

**Napirend:**

1. **Beszámolók**  
   Márkus Mariann:

EHÖK elnökségi, valamint OHÜB gyűlés beszámolója: HKR módosítás, melyet a júniusi Szenátus fog elfogadni. A tervezet nem tartalmaz globális, átfogó változtatási tervezetet, csupán kisebb módosításokat.

Az ELTE feldarabolásáról szóló online felületeken megjelenő cikkek miatt kialakult helyzet miatt az Egyetem vezetése egy cáfoló nyilatkozatot adott ki, amely teljesen elhatárolódik az online médiákban megjelenő híresztelésektől.

EHÖK KGY: Elfogadták a következő évre vonatkozó költségvetés tervezet modelljét, amely összességében 106,6 M Ft-ról szól. A keret felosztása a 8 részönkormányzat, az EHÖK és a KolHÖK között történik. A 8 részönkormányzat között hallgatói arány és egyéb mutatók alapján fog megtörténni a felosztás a forrásallokációs modell értelmében. Etikai charta és Választási kódex elfogadásáról, - valamint EHÖK Alapszabályba való bekerüléséről a döntés megszületett, az ÁJK tartózkodása mellett mindenki támogatta. Az ÁJK képviselete jogszabály ellenesnek tartotta a Választási kódex bizonyos tartalmi elemeit, ennek okán állásfoglalást kértek az EHÖK EB-től, valamint a hallgatói ügyekért felelős rektor biztostól. A felsorolt indokokat a rektori biztos visszautasította.

Július 1-én alakuló EHÖK KGY lesz, melynek keretein belül új kabinetet választanak meg a KGY tagok. Sztrecsko Boglárka, kommunikációs referens, valamint Márkus Mariann beszámoltak a kommunikációs közbeszerzési eljárás jelen állásáról. A kar promotálását különböző fórumokon (Educatio, ELTEFeszt stb.) a közbeszerzés során megpályázott promóciós eszközök (mappa, jegyzettömb, határidőnapló, toll stb.) segítségével szeretnék magasabb színvonalra emelni. Október 16-án a Trefort kertben kerül megrendezésre az ELTEFeszt.

1. **Közéleti ösztöndíjak nyilvánosságának kérdése**

A Bárczi HÖK tisztségviselőinek véleménye a kérdéssel kapcsolatban. Márkus Mariann alternatíva javaslatai: Tisztség és az ehhez járó közéleti ösztöndíjának feltüntetés a KGY kiegészítő ösztöndíjáról szóló határozatával együtt. Tisztségviselők egyhangúan a passzív nyilvánosság mellett határoztak, kiemelten a személyiségi jogokra való tekintettel.

1. **Végzősök búcsúztatója**

Június 19-én 16:00-kor kerül megrendezésre az A/202-es teremben. Perlusz Andrea dékánhelyettes asszonnyal történt egyeztetések után a catering költségvetését, valamint a várható résztvevők létszámát kell előzetesen elkészíteni. A létszámot hallgatói, valamint oktatói részvétellel kell kalkulálni. Dékán úr felé a meghívó a tegnapi nap folyamán kiküldésre került. Az oktatói videó üzenetek felvétele, ezzel kapcsolatos egyeztetések folyamatosan zajlanak. A program részletesen feltöltésre kerül majd a Facebook eseményre. Az oktatói kórus a feltüntetett programelemek között „meglepetésként” fog szerepelni. A meghívók korrektúráját követően Sztrecsko Boglárka által a hallgatók felé a levelezőlistán keresztül, az oktatók részére a dolgozói levelezőlistán pedig Márkus Mariann által kerül kiküldésre a végleges meghívó. A hallgatói képanyag gyűjtése folyamatosan zajlik, ezekből a prezentációt Sztrecsko Boglárka készíti el. A búcsúztató során kiosztásra kerülő elismerő oklevelek szerkesztését Gál Flóra végzi.

1. **EHÖK vezetőképző**

A július 6-tól 10-ig megrendezésre kerülő EHÖK vezetőképzőn az ELTE BGGyK HÖK tisztségviselői a következő szekciókban vesznek részt:

|  |  |
| --- | --- |
| **Elnöki szekció** | Márkus Mariann |
| **Gazdasági szekció** | Boronyák Ilona |
| **Szociális szekció** | Tóth Emese |
| **Tanulmányi szekció** | Margitai Anna |
| **Külügyi szekció** | Gál Flóra |
| **Tudományos szekció** | Vajda Kitti |
| **Kommunikációs szekció** | Sztercsko Boglárka |
| **Sajtó szekció** | - |
| **Esélyegyenlőségi szekció** | Kiss Brigitta |
| **Sportos szekció** | Hegedüs Huba |
| **Rendezvényes szekció** | Rózsás Eszter |
| **Tanárképzési szekció** | - |

1. **EFOTT**

Kiss Brigitta nem számolt be változásról.

1. **Egyebek**

Margitai Anna a félévet összegző csapatépítő program szervezését szorgalmazza a vizsgaidőszak végén, amelynek keretében a félév során elvégzett munkát szeretné értékelni.

Márkus Mariann az ülést 17:40-kor lezárta.

Vége: 2015. június 2. 17:40

BGGYK HÖK elnök EB elnök

jegyzőkönyvvezető